کوئلے کی وزارت
وزارت کوئلہ نے کوئلے کی فروخت کے لیے کوئلے کی کانوں کی نیلامی کے اگلے مرحلے کا آغاز کیا
مقصد پائیدار کول کا کنی کے ذریعے ملک کی توانائی سیکورٹی کو پورا کرنا ہے
آتم نربھر بھارت بنانے کے لیے درآمد میں کمی پر توجہ
پہلے دو مرحلوں میں 28 کوئلے کی کانوں کی کامیاب نیلامی کے بعد، وزارت کوئلہ نے آج 40 نئی کوئلہ کانوں  ایکٹ کے تحت 21 نئی کانوں اور ایم ایم ڈی آر ایکٹ کے مرحلہ 3 کے تحت 19 نئی کانوں) کی نیلامی کا عمل شروع کیا ہے۔ پچھلے مرحلے کی کوئلے کی کانوں کے ساتھ ، کل 88 کوئلے کی کانیں پیش کی جائیں گی۔
ان 88 کانوں سے تقریباً 55 بلین ٹن کوئلے کے کل ارضیاتی وسائل دستیاب ہیں، جن میں سے 57 مکمل طور پر دریافت شدہ اور 31 جزوی طور پر دریافت شدہ کانیں ہیں۔ یہ کانیں کوئلے کی حامل 10 ریاستوں جھارکھنڈ، چھتیس گڑھ، اوڈیشہ، مدھیہ پردیش، مہاراشٹر، مغربی بنگال، آندھرا پردیش، تلنگانہ، اروناچل پردیش اور آسام میں پھیلی ہوئی ہیں۔
اس مرحلے کے بعد سے، وزارت کوئلہ نے معاہدے میں دو شقیں متعارف کی ہیں جو  پائیدار کان کنی عمل؛ بشمول کان کی بندش اور  کوئلے کے میکانی انخلا سے متعلق ہیں۔
تفصیلی غور و خوض کے بعد کانوں کی فہرست کو حتمی شکل دے دی گئی ہے اور محفوظ علاقوں، جنگلی حیات کی پناہ گاہوں، اہم رہائش گاہوں، 40 فیصد سے زیادہ جنگلات کا احاطہ کرنے والے علاقوں وغیرہ کے تحت آنے والی کانوں کو خارج کر دیا گیا ہے۔
نیلامی کے عمل کی اہم خصوصیات میں قومی کوئلہ انڈیکس کا تعارف، کوئلے کی کان کنی کے سابقہ تجربے کے ساتھ بغیر کسی پابندی کے شرکت میں آسانی، کوئلے کے استعمال میں مکمل لچک، ادائیگی کے بہتر ڈھانچے، جلد پیداوار کے لیے ترغیبات کے ذریعے کارکردگی کو فروغ دینا اور صاف کوئلہ ٹیکنالوجی کا استعمال شامل ہے۔ پائیداری پر توجہ کے ساتھ وزارت کوئلہ مزید مراعات پر غور کر رہی ہے۔
تقریب سے خطاب کرتے ہوئے کوئلہ، کانوں اور پارلیمانی امور کے مرکزی وزیر جناب پرہلاد جوشی نے اس بات پر زور دیا کہ وزارت کوئلہ اور حکومت ہند، وزیر اعظم جناب نریندر مودی کی قیادت میں، کوئلے کے شعبے میں اصلاحات کرنے اور ملکی معیشت کے اقدار کو فروغ دینے کے لیے مسلسل کوشاں ہیں۔
وزیر جناب جوشی نے ملک کے توانائی کے استعمال کے انداز پر روشنی ڈالی کہ کس طرح بجلی کی طلب کووڈ سے پہلے کے زمانے کے مقابلے میں تقریباً 20 فیصد بڑھ گئی ہے۔ وزیر موصوف نے اس بات پر زور دیا کہ ترقی یافتہ ممالک کے مقابلے میں ہندوستان فی کس بجلی کی کھپت کے لحاظ سے سب سے نچلے درجے پر ہے اور توقع ہے کہ 2040 تک ملک کی بجلی کی طلب دو گنا ہو جائے گی کیونکہ حکومت نے دور دراز کے مقامات کو بجلی سے جوڑنے میں اہم اقدامات کیے ہیں اور اس بات کا اعادہ کیا کہ کوئلہ اگلے 35 سے 40 سالوں تک ملک کی توانائی مکس میں اہم کردار ادا کرتا رہے گا۔
اس موقع پر کوئلہ، کانوں اور ریلوے کے وزیر مملکت جناب راؤ صاحب پٹیل دانوے نے کہا کہ کوئلہ کا شعبہ 5 کھرب ڈالر کی ہندوستانی معیشت کے وژن کو عملی جامہ پہنانے میں اہم کردار ادا کرے گا۔ وزیر موصوف نے بتایا کہ کوئلے کی پیداوار کو بڑھانے کے لیے وزارت کوئلہ نے کئی اقدامات کیے ہیں جیسے تجارتی کان کنی کا آغاز، بولی دہندگان کی ادائیگیوں میں کمی، کول بلاک کی نیلامی میں شرکت کے لیے اہلیت کے معیار کو ہٹانا تاکہ کوئلے کی پیداوار میں اضافہ کرنے کے لیے بولی دہندگان کی زیادہ سے زیادہ شرکت کو یقینی بنایا جا سکے۔
اجتماع سے خطاب کرتے ہوئے سکریٹری وزارت کوئلہ نے بتایا کہ درآمد شدہ کوئلے کی قیمتوں میں دو سے تین گنا اضافہ ہوا ہے اور اس سے گھریلو کوئلے کے زیادہ استعمال کی راہ ہموار ہوئی ہے جس سے درآمدات میں کمی آئی ہے۔ یہ کوئلہ کی وزارت کی طرف سے اٹھائے گئے مختلف اقدامات کی وجہ سے ممکن ہوا ہے جیسے کہ تجارتی کان کنی کی اجازت دینا، کان کنی کے منصوبے کے مطابق پیداوار کو زیادہ سے زیادہ بڑھانا، بولی دہندگان کو مراعات فراہم کرنا، ادائیگیوں میں کمی کرنا وغیرہ۔ ان اقدامات نے اس بات کو یقینی بنایا ہے کہ کوئلے کی درآمد پر انحصار کم ہو اور ملک کی کوئلے کی طلب کو پورا کرنے کے لیے ملکی پیداوار میں اضافہ کیا جائے۔
اس سے قبل مہمانوں اور ممکنہ بولی دہندگان کا استقبال کرتے ہوئے، ایڈیشنل سکریٹری اور نامزد اتھارٹی، وزارت کوئلہ، جناب ایم ناگراجو نے بین الاقوامی کوئلے اور تیل کی قیمتوں میں اضافے کو مدنظر رکھتے ہوئے، کوئلے کی گھریلو پیداوار کو بڑھانے کی ضرورت پر زور دیا اور کہا کہ ممکنہ سرمایہ کار خود ہی کوئلے کی کانوں کو محفوظ بنا سکتے ہیں۔
ٹینڈر دستاویزات کی فروخت 12 اکتوبر 2021 سے شروع ہو گی۔ کانوں، نیلامی کی شرائط، ٹائم لائنز وغیرہ کی تفصیلات ایم ایس ٹی سی نیلامی پلیٹ فارم پر حاصل کی جا سکتی ہیں۔ نیلامی فیصد ریونیو شیئر کی بنیاد پر 2 مرحلہ شفاف عمل کے ذریعے آن لائن منعقد کی جائے گی۔
ایس بی آئی کیپیٹل مارکیٹس لمیٹڈ نے، جو کوئلے کی تجارتی نیلامی کے لیے وزارت کی واحد ٹرانزیکشن ایڈوائزر ہے، طریقہ کار وضع کیا تھا اور نیلامی کے انعقاد میں وزارت کوئلہ کی مدد کر رہی ہے۔